Abdul-Rahman Al-Sudais

Abdul Rahman Ibn Abdul Aziz al-Sudais (), sokam mi o la  Al-Sudais,ka o nyɛ  Limama nima awɔi  la puuni yino n-ti   jiŋli din yuli booni Grand Mosque, Masjid al-Haram ka di be  Makkah, Saudi Arabia; ŋuni n-nyɛ kpɛma n-ti lala jiŋ'kara dibaa ayi ŋɔ; O nyɛla  Qāriʾ (ŋun karimdi  Qur'an);ŋuni n-daa nyɛ Dubai International Holy Qur'an Award's "Islamic Personality Of the Year" yuuni 2005.

Al-Sudais nyɛla ŋun duhi musulinsi adiini yuli zuɣusaa, ka nyɛ ŋun bɔri suhudoo,amaa ka bɛ lahi galindi o pam zaŋ chaŋ o ni tooi yari dalim di jews la.Israeli nima zuɣu mini  Israel tiŋgbani, ka ŋmɛ kuŋ nti ni daadama soŋsi Palestine nima. Bɛ lahi mi o ka di nyɛla o ni daa baŋ ni paɣaba biɛhigu din bi tabi adiini n-daa tahi yuuni 2006 sanzali na Saudi Arabia. Yuuni 2016, o daa nyɛla ŋun yihi waazu n-jɛndi Hajj n-ti bala pam ban daa laɣisi Arafat jiŋli puhibu nyaaŋa.  


Biɛhigu mini tuma
Al-Sudais yila Anazzah zuliya ni na, o daa karim la Alikuraani n-niŋ o zuɣuni o ni daa nyɛ yuun pia ni ayi. O ni daa yiɣisiri na Riyadh, Al-Sudais daa chaŋ la shikuru Al Muthana Bin Harith Elementary School, din nyaaŋa ka chaŋ Riyadh Scientific Institution n-ti naai yuuni 1979 ni paasiri suŋ. O daa deei la "degree in Sharia" shikuru yuli booni Riyadh University yuuni 1983, ka deei o "Master's in Islamic fundamentals" shikuru yuli booni Sharia College of Imam Muhammad bin Saud Islamic University yuuni 1987 ka deei o "Ph.D. in Islamic Sharia" shikuru yuli booni Umm al-Qura University yuuni 1995 ka lahi nyɛ "assistant professor"  nima ni o ni daa tum Riyadh University nyaaŋa.

Sudais daa deei la limam tali yuuni 1984, o ni daa nyɛ yuun pishi ni anahi, ka daa niŋ o waazu tuuli jiŋli yuli booni Masjid Al-Haramsilimiin goli July 1984, din bɔŋɔ nyaaŋa, Sheikh Saud Al-Shuraim - n-nyɛ ŋun soŋ di o Asam puhibu ni (Taraweeh Prayers) bini din gbaai yuuni 1994 hali ni yuuni 2006, n-ti lahi pahi yuuni 2014, 2019 mini yuuni 2020. Bɛ daa ti ba yuli ni "Twins of the Haram".  Yuma din gbaai 2005-2020, Sheikh Abdullah Awad Al Juhany ni Masjid al-Haram limam nima ban pahi kamani Sheikh Yasser Al-Dossary mini Sheikh Bander Baleela daa deei Al-Shuraim's zaashee limam tali ni nti "Rakat" zaŋ ti Khatm Al Quran (End of the Quran) Taraweeh prayer.

Yuuni 2005, Al-Sudais daa nyɛla ninvuɣi so Dubai International Holy Quran Award (DIHQA) Organising Committee ni daa piigi 9th annual "Islamic Personality Of the Year" ka di nyɛla o kpaŋ maŋa zaŋ chaŋ Quran mini Musulinsi polo. O ni daa yan deei o pini ŋɔ Dubai, o daa yɛliya: "Musunlinsi mini musulinima nyɛla din yɛltɔɣa gbubi dihitabili,adalichi,gubu,din za chib,nambɔzobɔ,nangbanyini,nambozobɔni kasi." 

Yuuni 2010 zaŋ chaŋ yuuni 2012, O daa kaai India, Pakistan, Malaysia ni Britain. O tuma ni shɛŋa n-nyɛ  o niŋdi la waazu "Higher Institute for Advanced Islamic Studies" din be Malaysia yuuni 2011, ka o yɛli jɛndi saha ŋɔ adiini taɣibu zaŋ jɛndi saha ŋɔ yɛlimuɣisira. 

Bɛ daa piigi o kpɛma n-ti jinŋ'kara dibaa ayi la zaŋ jɛndi nam soli zuɣu silimiin goli 8 May 2012.  O be la Arabic Language Academy din be Mecca.

Abdul Razzaq al-Mahdi, Nabil Al-Awadi, Tariq Abdelhaleem, n-ti pahi Hani al-Sibai ban yaa jɛndi Al-Qaeda, n-ti pahi niriba kamani Adnan al-Aroor, Abd Al-Aziz Al-Fawzan, Mohamad al-Arefe, Abdul Rahman Al-Sudais, Abdul-Aziz ibn Abdullah Al Shaykh  ISIS ni daa kali shɛba yuya pahi.

Yuuni 2017, Al-Sudais daa tabi soŋ vidio din yuli booni One Day In The Haram, filim din daa alizama jɛndi Haram in Makkah, din yɛli di tuuntumdiba nini ni.

 Kundivihira